                                                                                        PATVIRTINTA
                                                                                        Plungės „Saulės“ gimnazijos direktoriaus 
                                                                                        2017 m. liepos 14   d. įsakymu Nr. V-66


SMURTO  IR PATYČIŲ PREVENCIJOS IR INTERVENCIJOS VYKDYMO PLUNGĖS „SAULĖS“ GIMNAZIJOJE TVARKOS APRAŠAS


I. BENDROSIOS NUOSTATOS

1. Smurto ir patyčių prevencijos ir intervencijos vykdymo Plungės „Saulės“ gimnazijos  tvarkos aprašo paskirtis – padėti gimnazijos bendruomenei sukurti ir  užtikrinti sveiką, saugią, mokinio asmenybės augimui, brandai ir ugdymuisi palankią aplinką mokykloje, kurioje mokiniai jaučiasi gerbiami, kurioje nėra smurto, prievartos apraiškų, kuri yra psichologiškai, dvasiškai ir fiziškai saugi. 
2. Smurto  ir patyčių prevencijos ir intervencijos vykdymo Tvarkos aprašas nustato patyčių stebėsenos, prevencijos ir intervencijos vykdymą Plungės „Saulės“ gimnazijoje.
3. Tvarkos aprašas remiasi šiais principais:
         3.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalios, religinės ar tautinės priklausomybės, išskirtinių bruožų ar kt.) ir formos; 
         3.2. kiekvienas gimnazijos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie smurtą ar patyčias, turi reaguoti ir stabdyti;
         3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;
4. Visi gimnazijos bendruomenės nariai (mokiniai, administracijos atstovai, pedagogai, švietimo pagalbos specialistai, kiti darbuotojai) turi būti supažindinti su gimnazijos smurto ir patyčių prevencijos ir intervencijos vykdymo tvarka pasirašytinai;
5. Tėvai (globėjai, rūpintojai) su gimnazijos smurto ir patyčių prevencijos ir intervencijos vykdymo tvarka supažindinami klasių tėvų susirinkimų metu bei informaciją pateikiant TAMO dienyne.
          6.  Tvarkos apraše vartojamos sąvokos:
                Smurtas – sąmoningas psichologinės ir fizinės jėgos taikymas siekiant sužeisti ar įžeisti kitą asmenį.
    Patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti  ar kaip kitaip sukelti psichologinę ar fizinę žalą kitam asmeniui.
    Patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos).
    Žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.
    Fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.
    Socialinės patyčios: socialinė izoliacija arba tyčinė atskirtis, gandų skleidimas ir kt.
    Elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.
    Patyčias patiriantis vaikas – mokinys, iš kurio yra tyčiojamasi.
    Besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.
    Patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).
    Patyčių stebėtojas – vaikas, matantis ar žinantis apie patyčias.
    Patyčių prevencija – veikla, skirta patyčių rizikai mažinti, imantis gimnazijos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo,  informavimo ir kitų priemonių).
             Patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui, įtraukiant jų tėvus (globėjus, rūpintojus). 
    Patyčių prevencijos ir intervencijos stebėsena – patyčių situacijos gimnazijoje stebėjimas, renkant, analizuojant faktus ir informaciją, svarbą šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.
7. Tvarkos aprašas parengtas vadovaujantis Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, Lietuvos Respublikos švietimo ir mokslo ministro 2017 m kovo 22 d. įstatymu Nr, V-190 „Dėl smurto prevencijos įgyvendinimo mokyklose rekomendacijų patvirtinimo“. 

II.  SMURTO IR PATYČIŲ STEBĖSENA IR PREVENCIJA GIMNAZIJOJE

8. Smurto ir patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos vadovas, Vaiko gerovės komisijos nariai, klasių vadovai, o jos vykdyme dalyvauja visi gimnazijos bendruomenės nariai.
9. Gimnazijos vadovas tvirtina gimnazijos Smurto ir patyčių prevencijos ir intervencijos vykdymo tvarką. 
10. Smurto ir patyčių prevencijos ir intervencijos vykdymo tvarkos įgyvendinimą koordinuoja Vaiko gerovės komisijos nariai, kurie:
10.1. reguliariai renka informaciją apie mokymo(si) aplinkos saugumą, gimnazijos bendruomenės narių tarpusavio santykius ir identifikuoja aktualias problemas;
10.2. remiantis apklausos ir pranešimų apie patyčias analizės duomenimis, rengia smurto ir  patyčių prevencijos ir intervencijos priemonių planą;
10.3. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;
10.4. teikia siūlymus gimnazijos vadovui dėl smurto ir patyčių prevencijos ir intervencijos priemonių įgyvendinimo gimnazijoje, gimnazijos darbuotojų kvalifikacijos tobulinimo smurto ir patyčių prevencijos ar intervencijos srityje ir kitais klausimais.
			

III. PATYČIŲ INTERVENCIJA GIMNAZIJOJE

11. Visais įtariamų ir realių smurto ir patyčių atvejais kiekvienas gimnazijos administracijos atstovas, pedagogas ar švietimo pagalbos specialistas,  kitas darbuotojas reaguodamas: 
11.1. įsikiša įtarus ir/ar pastebėjus smurtą ir patyčias – nutraukia bet kokius tokį įtarimą keliančius veiksmus;
11.2. primena skriaudėjui gimnazijos vidaus tvarkos ir elgesio taisykles;
11.3. jei nukentėjusiam reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policija, greitoji pagalba);
11.4. informuoja klasės vadovą  apie įtariamas ir/ar įvykusias patyčias (užpildo Drausmės pažeidimo pažymą) (1 priedas);
11.5. tiesiogiai informuoja socialinį pedagogą apie įtariamas ir/ar įvykusias patyčias ir kartu užpildo pranešimo apie patyčias formą (2 priedas); 
12. Gimnazijos socialinis pedagogas, gavęs informaciją apie įtariamas ir/ar įvykusias patyčias:
12.1. išsiaiškina situaciją, nustato, ar tai smurto/patyčių atvejis;
12.2. organizuoja individualius pokalbius su smurto/patyčių dalyviais, informuoja tėvus (globėjus, rūpintojus), esant poreikiui, kviečia juos dalyvauti pokalbiuose;
12.3. kartu su klasės vadovu vykdo tolesnę situacijos stebėseną;
12.4 Socialinis pedagogas, nesiliaujant smurtui ir patyčioms ar esant sudėtingesniam atvejui, kreipiasi į gimnazijos Vaiko gerovės komisiją ir perduoda surinktus faktus apie netinkamą elgesį.
13. Gimnazijos Vaiko gerovės komisija:
13.1. nagrinėja ir sprendžia smurto/patyčių atvejį;
13.2. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus); 
13.3. stebi, analizuoja, organizuoja pakartotinius susirinkimus situacijos įvertinimui.
14. Mokiniui pasityčiojus iš administracijos atstovo, pedagogo, švietimo pagalbos specialisto ar kito darbuotojo, asmuo, pastebėjęs ir/ar įtaręs patyčias, privalo informuoti gimnazijos vadovą, kuris imasi gimnazijos tvarkos apraše  numatytų veiksmų.
15. Administracijos atstovui, pedagogui, švietimo pagalbos specialistui ar techniniam darbuotojui pasityčiojus iš mokinio, asmuo pastebėjęs ir/ar įtaręs patyčias, turi informuoti gimnazijos vadovą, kuris imasi gimnazijos tvarkos apraše  numatytų veiksmų.

IV. BAIGIAMOSIOS NUOSTATOS

16. Visi dokumentai ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.
[bookmark: _GoBack]17. Smurto ir patyčių prevencijos ir intervencijos vykdymo tvarkos aprašas įsigalioja nuo 2017 m. rugsėjo 1 dienos ir skelbiamas gimnazijos internetinėje svetainėje https://plungessaule.lt/ 



_____________________________________________________________________________________


















1 priedas

PLUNGĖS „SAULĖS“ GIMNAZIJA
Drausmės pažeidimo pažyma

...............................................................
(data)

..................................... klasės mokinys (-ė) ..............................................................................................................

Pamokoje, pertraukoje, renginyje:
(mokytojas pažymi pažeidimą arba įrašo variantą)

	· Trukdė ugdymo procesui/ nedalyvavo ugdymo veikloje;                                                                        
	· ...............................................................................

	· vartojo necenzūrinius žodžius;
	· ...............................................................................

	· tyčiojosi iš mokinių/mokytojo;
	· ........................................................................

	· gadino mokymo priemones, inventorių;
	· ........................................................................

	· turėjo/vartojo psichiką veikiančias medžiagas;
	· ........................................................................

	· nevykdė budėtojų nurodymų;
	· ........................................................................

	· į gimnaziją atsinešė nereikalingų daiktų/
	· ........................................................................

	į gimnaziją atsivedė pašalinių asmenų;
	· ........................................................................





Mokytojas ............................................................................                                ........................................
                                                 (vardas, pavardė)                                                                                         (parašas)



Mokinys. Šio (šių) drausmės pažeidimo (-ų) priežastis aiškina taip:
......................................................................................................................................................................
......................................................................................................................................................................
......................................................................................................................................................................
......................................................................................................................................................................
......................................................................................................................................................................
                                                                                                                             .........................................
                                                                                                                                                                (mokinio parašas)


Klasės vadovas: ............................................................................................................................................
......................................................................................................................................................................
......................................................................................................................................................................
......................................................................................................................................................................
......................................................................................................................................................................
                                                                                                                             .........................................
     

                                                                                                                                                                  (parašas)

Susipažinau:  ............................................................................                                      ............................................
                                        (tėvų/globėjų vardas, pavardė)                                                                              (parašas)






2 priedas
PLUNGĖS „SAULĖS“ GIMNAZIJOS PRANEŠIMO APIE SMURTĄ IR PATYČIAS FORMA
___________________________
Pranešimo data
Bendrieji duomenys:
	Kas pranešė apie smurtą ir patyčias:
	

	Kam pranešė apie smurtą ir patyčias:
	

	Kur įvyko smurtas ir  patyčios:
	

	Kada įvyko patyčios (data, val.):
	

	Kokia smurto ir patyčių forma naudota ar įtariama, kad buvo naudota:

	Ο   Žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.
Ο    Fizinės: vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);
Ο    Elektroninės: patyčios vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašinėjimas, vaiko asmeninio gyvenimo detalių viešinimas, tapatybės pasisavinimas ir pan.).
Ο Kiti pastebėjimai (įrašyti)_____________________________________________________________________


	Ar yra žinoma, kad tai ne pirmas kartas? 
	


Duomenys apie patyčių dalyvius:
	Vaiko, patyrusio smurtą ir patyčias vardas, pavardė, klasė:
	

	Vaiko/-ų, kuris tyčiojosi ar smurtavo vardas, pavardė, klasė:
	

	Vaiko/-ų, stebėjusio smurtą ir patyčias vardas, pavardė, klasė:
	


Išsamesnė informacija apie įvykį:
	



Gimnazijos pedagogo ar kito darbuotojo elgesys šioje patyčių situacijoje:
	



Veiksmų po įvykio, planas su:
	Asmeniu patyrusiu smurtą ir patyčias:
	

	Asmeniu, kuris smurtavo ir tyčiojosi:
	

	Stebėtojais:
	

	Smurto ir patyčių dalyvių tėvais:
	

	Kitais gimnazijos darbuotojais:
	

	Kita (įrašyti):
	





